Komission asetus (EY) N:o 982/2000, annettu 11 päivänä toukokuuta 2000, erityistoimenpiteistä asetuksista (EY) N:o 800/1999 ja (ETY) N:o 3719/88 poikkeamiseksi muna-alalla ja siipikarjanliha-alalla



Virallinen lehti nro L 113 , 12/05/2000 s. 0034 - 0035



Komission asetus (EY) N:o 982/2000, annettu 11 päivänä toukokuuta 2000, erityistoimenpiteistä asetuksista (EY) N:o 800/1999 ja (ETY) N:o 3719/88 poikkeamiseksi muna-alalla ja siipikarjanliha-alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1), sellaisena kuin se on viimeksi muutettuna komission asetuksella (EY) N:o 1516/96(2), ja erityisesti sen 3 artiklan 2 kohdan, 8 artiklan 13 kohdan ja 15 artiklan, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(3), sellaisena kuin se on viimeksi muutettuna komission asetuksella (EY) N:o 2916/95(4), ja erityisesti sen 3 artiklan 2 kohdan, 8 artiklan 12 kohdan ja 15 artiklan, sekä katsoo seuraavaa: (1) Komission asetuksessa (EY) N:o 800/1999(5) säädetään maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä. (2) Komission asetuksessa (ETY) N:o 3719/88(6), sellaisena kuin se on viimeksi muutettuna asetuksella (EY) N:o 1127/1999(7), säädetään maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä. (3) Komission asetuksessa (EY) N:o 1371/95(8), sellaisena kuin se on viimeksi muutettuna asetuksella (EY) N:o 2336/1999(9), säädetään yksityiskohtaisista säännöistä vientitodistusjärjestelmän soveltamiseksi muna-alalla. (4) Komission asetuksessa (EY) N:o 1372/95(10), sellaisena kuin se on viimeksi muutettuna asetuksella (EY) N:o 2337/1999(11), säädetään yksityiskohtaisista säännöistä vientitodistusjärjestelmän soveltamiseksi siipikarjanliha-alalla. (5) Lintuinfluenssaa (avian influenza) on esiintynyt useilla alueilla Italiassa 20 päivän joulukuuta 1999 jälkeen. (6) Italia on ottanut käyttöön suojatoimenpiteitä lintuinfluenssan torjumiseksi erityisesti säätämällä eläinten ja eläintuotteiden liikkumista koskevia rajoituksia yhteisön eläinlääkintälainsäädännön puitteissa. (7) Joidenkin yhteisön ulkopuolisten maiden lintuinfluenssan vuoksi yhteisön vientituotteisiin soveltamat terveystoimenpiteet ovat vakavasti vahingoittaneet viejien taloudellisia etuja. Tällainen tilanne on vaikuttanut kielteisesti eräiden maataloustuotteiden vientimahdollisuuksiin. (8) Tämän vuoksi on tarpeen toteuttaa erityistoimenpiteitä ja jatkaa tiettyjä asetuksissa (EY) N:o 800/1999 ja (ETY) N:o 3719/88 säädettyjä määräaikoja, jotta edellä mainittujen olosuhteiden vuoksi kesken jääneet vientitoimet voitaisiin säännönmukaistaa. (9) Näiden poikkeusten hyöty on rajattava toimijoihin, jotka voivat erityisesti neuvoston asetuksen (ETY) N:o 4045/89(12), sellaisena kuin se on viimeksi muutettuna asetuksella (EY) N:o 3235/94(13), 1 artiklan 2 kohdassa tarkoitettujen asiakirjojen nojalla osoittaa, että he eivät ole voineet toteuttaa vientitoimia lintuinfluenssan vuoksi. (10) Tilanteen kehittymisestä johtuen asetuksen olisi tultava voimaan välittömästi. (11) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tämän asetuksen säännöksiä sovelletaan tuotteisiin, jotka on lueteltu: - asetuksen (ETY) N:o 2771/75 1 artiklan 1 kohdassa, - asetuksen (ETY) N:o 2777/75 1 artiklan 1 kohdassa. 2. Tätä asetusta sovelletaan ainoastaan, kun asianomainen viejä todistaa toimivaltaisia viranomaisia tyydyttävällä tavalla, ettei hän ole voinut viedä tuotteitaan Italian viranomaisten tai yhteisön ulkopuolisten määrämaiden viranomaisten lintuinfluenssan vuoksi toteuttamista terveystoimenpiteistä johtuen. Toimivaltaisten viranomaisten arvion on perustuttava eriyisesti asetuksen (ETY) N:o 4045/89 1 artiklan 2 kohdassa tarkoitettuihin kaupallisiin asiakirjoihin. 2 artikla Todistuksenhaltija voi hakea asetuksen (EY) N:o 1371/95 nojalla myönnetyn todistuksen, jota on haettu ennen 20 päivää joulukuuta 1999 ja jonka voimassaoloaika ei ole päättynyt ennen mainittua päivää, kumoamista ja vakuuden vapauttamista. 3 artikla Todistuksenhaltija voi hakea asetuksen (EY) N:o 1372/95 nojalla myönnetyn todistuksen, jota on haettu ennen 20 päivää joulukuuta 1999 ja jonka voimassaoloaika ei ole päättynyt ennen mainittua päivää, voimassaoloajan pidentämistä 30 päivään kesäkuuta 2000. 4 artikla Jäsenvaltioiden on ilmoitettava kuukausittain kunkin edellä tarkoitetun toimenpiteen kattamat tuotemäärät. 5 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä toukokuuta 2000. Komission puolesta Franz Fischler Komission jäsen (1) EYVL L 282, 1.11.1975, s. 49. (2) EYVL L 189, 30.7.1996, s. 99. (3) EYVL L 282, 1.11.1975, s. 77. (4) EYVL L 305, 19.12.1995, s. 49. (5) EYVL L 102, 17.4.1999, s. 11. (6) EYVL L 331, 2.12.1988, s. 1. (7) EYVL L 135, 29.5.1999, s. 48. (8) EYVL L 133, 17.6.1995, s. 16. (9) EYVL L 281, 4.11.1999, s. 16. (10) EYVL L 133, 17.6.1995, s. 26. (11) EYVL L 281, 4.11.1999, s. 21. (12) EYVL L 388, 30.12.1989, s. 18. (13) EYVL L 338, 28.12.1994, s. 16.